b'\n_START_ARTICLE_\nRose Troche\n_START_PARAGRAPH_\nRose Troche (s. 1964 Yhdysvallat) on elokuva- ja televisio-ohjaaja, -tuottaja ja -k\xc3\xa4sikirjoittaja. H\xc3\xa4n kasvoi Chicagossa puertoricolaisperheess\xc3\xa4. H\xc3\xa4n k\xc3\xa4vi v\xc3\xa4h\xc3\xa4n aikaa elokuvakoulua, ja aloitti uransa tekem\xc3\xa4ll\xc3\xa4 lyhytelokuvia ja -videoita._NEWLINE_Trochen puoliso on kirjoittaja-ohjaaja Cherien Dabis, joka on kuului L-koodin kirjoittajaryhm\xc3\xa4\xc3\xa4n sarjan kolmannella kaudella.\n_START_SECTION_\nElokuvat\n_START_PARAGRAPH_\nTrochen ensimm\xc3\xa4inen ohjaus oli lesborakkaustarina Go Fish. Se sai ensi-iltansa Sundance-elokuvafestivaaleilla 1994. Elokuvan apulaisk\xc3\xa4sikirjoittajana ja -tuottajana oli Guinevere Turner, joka oli tuolloin Trochen tytt\xc3\xb6yst\xc3\xa4v\xc3\xa4. H\xc3\xa4nen seuraava merkitt\xc3\xa4v\xc3\xa4 elokuvansa oli Bedrooms and Hallways (1998), joka k\xc3\xa4sitteli miesten seksuaalisuutta. Troche on my\xc3\xb6s ohjannut elokuvan Tulevaisuus on huomenna (The Safety of Objects, 2001), joka oli muokattu A. M. Homesin novelleista ja keskittyi heteroseksuaaliseen rakkauteen esikaupunkialueella.\n_START_SECTION_\nTelevisio\n_START_PARAGRAPH_\nTrochen televisioty\xc3\xb6 on yht\xc3\xa4 laajamittaista kuin h\xc3\xa4nen elokuvaty\xc3\xb6ns\xc3\xa4kin. H\xc3\xa4n on ohjannut jakson HBO:n suosittuun draamasarjaan Mullan alla, ja ohjannut ja k\xc3\xa4sikirjoittanut Showtimen sarjaa L-koodi kolmen kauden ajan. Troche on toiminut sarjojen apulaistuottajana ja edennyt sitten johtavaksi tuottajaksi. H\xc3\xa4n on my\xc3\xb6s laajentanut kirjoitus- ja ohjauskrediittej\xc3\xa4\xc3\xa4n kirjoittamalla jakson South of Nowhere -sarjaan ja ohjaamalla jakson Touching Evil -sarjaan.'